30.06.2021

**Йӧзлӧн шыӧдчӧмъяс отсаласны Комиын лӧсьӧдны Изьва район да Сосногорск костын туй йитӧд**

Коми регионӧн веськӧдлан шӧрин «Инцидент Менеджмент» система отсӧгӧн пасйис социальнӧй везъясын республикаса олысьяслысь шыӧдчӧмъяс, кӧні найӧ корисны лӧсьӧдны Том – Сосногорск костын туй йитӧд. Вогӧгӧрся туйыс колӧ Изьва районса да Ухтаса квайт олан пунктлы.

Шӧринса уджалысьяс быдлунся аналитическӧй отчёт дырйи мӧдӧдісны Коми Республикаса Юралысьлы олысьяслысь шыӧдчӧмъяссӧ. Владимир Уйба тшӧктіс регионса Веськӧдлан котырлы разьны мытшӧдсӧ Ухтаса, Изьва да Сосногорск районъясса олысьяслы колана туй серти.

Коми Республикаса стрӧитчан, оланін да коммунальнӧй овмӧс министерство котыртіс Изьва районса администрацияясӧс петкӧдлысьяслысь, «Том» СО да регионса социальнӧй уджъёртъяс «Газпром трансгаз Ухта» ичӧт кывкутана котырлысь, «Транснефть – Север» акционер котырлысь аддзысьлӧм, кӧні сёрнитісны Пожня – Керки – Том костын транспорт йитӧд лӧсьӧдӧм йылысь.

Ӧні Койю, Том, Поромӧсь посёлокъясса, Кедвавом сиктса да Картаёль грездса олысьяс вермасны ветлӧдлыны компанияяслӧн ведомственнӧй туйяс вывті урчитӧм график серти.

Таысь кындзи, «Том» СО олысьяс вермасны вӧзйыны туйясӧн вӧдитчан графикӧ вежсьӧмъяс туйясӧд ветлан расписание бурмӧдӧм могысь.

Колӧ пасйыны, мый олысьяс да экстреннӧй службаяс вермасны вӧдитчыны туйясӧн мытшӧдтӧг, а коммерческӧй организацияяслы ыджыд груза машинаяс ветлӧм вылӧ колӧ кырымавны сёрнитчӧмъяс «Газпром трансгаз Ухта» да «Транснефть – Север» котыръяскӧд.

Владимир Уйба сідзжӧ тшӧктіс вичмӧдны республиканскӧй сьӧмкудйысь сьӧм Сосногорск районса Керки посёлок дорын Айюва ю вомӧн автомашина послысь проект лӧсьӧдӧм да сійӧс стрӧитӧм вылӧ. Ӧні берегъяссӧ йитӧ пуысь вӧчӧм подӧн ветлан ӧшалысь пос. Автомашина пос стрӧитӧмыс сетас позянлун ветлыны во гӧгӧр Керки – Том автомашина туйӧд. Туйыс мунӧ Сосногорск, Изьва районъяслӧн да Ухта карлӧн мутасті.

30.06.2021

Благодаря обращениям граждан в Коми решат проблему дорожного сообщения Ижемского района с Сосногорском

Система «Инцидент Менеджмент», с которой работает Центр управления регионом Коми, фиксировала в соцсетях сообщения жителей республики с просьбой решить проблему дорожного сообщения Том – Сосногорск. В круглогодичной дороге нуждались шесть населённых пунктов Ижемского района и Ухты.

Сотрудники ЦУР Коми в рамках ежедневного аналитического отчёта передали обращения жителей Главе Республики Коми. Владимир Уйба поручил Правительству региона решить проблему транспортной доступности для жителей Ухты, Ижемского и Сосногорского районов.

Министерство строительства и ЖКХ Республики Коми организовало встречу представителей администраций Ижемского района, СП «Том» и социальных партнёров региона ООО «Газпром трансгаз Ухта», АО «Транснефть – Север» для организации транспортного сообщения по направлению Пожня – Керки – Том.

Теперь жители посёлков Койю, Том, Поромес, села Кедвавом и деревни Картаёль могут пользоваться ведомственными дорогами компаний по определённому графику.

Помимо этого, жители СП «Том» могут вносить свои предложения в изменение графика проезда для усовершенствования расписания пользования дорогами.

Необходимо отметить, что жители и экстренные службы могут пользоваться дорогами беспрепятственно, а для проезда большегрузов коммерческие организации будут обязаны заключить договоры на оказание услуг с компаниями «Газпром трансгаз Ухта» и «Транснефть – Север».

Владимир Уйба также распорядился выделить деньги из бюджета Республики Коми на проектирование и начало строительства автомобильного моста через реку Айюву в посёлке Керки Сосногорского района. Сейчас оба берега реки в этом месте связывает пешеходный деревянный мост, который представляет из себя подвесную конструкцию. Строительство автомобильного моста позволит обеспечить круглогодичный проезд по автомобильной дороге Керки – Том, проходящей по территории Сосногорского, Ижемского районов и Ухты.